REDACȚIA (REDACTIA) NEWSLETTER (INREGISTRARE-NEWSLETTER) | LOGIN v 


(cautare! 


ŞTIRI (STIRI) OPINII (OPINII) MAREA RESETARE (COVID-ERA-COVID-SI-MAREA-RESETARE-THE-GREAT-RESET)  COVID (COVID) UCRAINA (UCRAINA) RĂZBOI ÎN ORIENT (RAZBOI-IN-ORIENT) 


EXTERNE (EXTERNE) CULTURĂ (CULTURA) ECONOMIE (ECONOMIE) 


Marian Serafim: Religia noii lumi 


DE MARIAN SERAFIM (AUTORI/MARIAN-SERAFIM-648) / OPINII / Publicat: Joi, 30 noiembrie 2023, 14:37 / O comentarii 


(images/articole/185996.jpg) 


ActiveNews se confruntă cu cenzura pe rețele sociale și pe internet. Intraţi direct pe site pentru a ne citi și abonați-vă la buletinul nostru gratuit 


O ascultă articolul 


Originea gnosticismului este necunoscută și istoria începuturilor lui controversată, dar inclusiv Culianu consideră drept probabilă o dată de 
naștere a sa ulterioară anului 70 d.H., legată de căderea celui de-al doilea Templu. Reorientarea unei părţi a evreilor spre erezii veterotestamentare cu 
origini în kabbala și magie pentru a compensa tragedia pierderii pământurilor și vinovăția pierderii lui Hristos ce, după toate aparențele inclusiv geopolitice, a 
fost urmată de ridicarea protecţiei lui Dumnezeu, pare că se îmbină în gnozele occidentale cu efectul diferitelor erezii creștine ce dezvoltă idei ezoterice de 


inspiraţie occidentală și care sunt preluate de organizaţii mai mult sau mai puţin secrete din care face parte elita capitalistă, în special. 


Ugo Bianchi arată că există o reactivare repetată, după instaurea erei creştine, a miturilor dualiste (dualismul aici are un înţeles diferit față de dualismul 
filosofic) care par să vină din vremuri străvechi. Sunt preluate figurile mitice din vechile mitologii — în special mesopotamiană, egipteană, greacă — dar 
construcţia are îndeobște o arhitectură adaptată nevoilor noului dualism, care aproape în toate variantele sale îl identifică pe Dumnezeul veterotestamentar 
cu figura „Demiurgului" viclean, același Demiurg gnostic rău pe care îl regăsim, pînă la începutul secolului al XV-lea, la catharii din Italia de nord. De 
asemenea, regăsim constant un antagonism esenţial între două (sau mai multe) principii ce stau la originea lumii și a omului, omul fiind înșelat de Demiurg, 
dar în așteptarea intervenţiei „salvatoare” a sferelor celeste superioare, intervenţie uneori anunţată de către lisus, dar care nu este decât un profet al unui 
„adevărat” mesia ce va fi trimis de către o zeitate similară lui Isis pentru a reface domnia unui zeu de tip Osiris sub stăpânirea unui Horus ce ia chipul unui 
mesia. 


Revoluţia care afectează iudaismul după distrugerea Templului din anul 70 dă naștere unor mituri și unor motive tipic dualiste. Impactul ereziilor creștine 
este și el important. În secolul II, erezia lui Marcion corupsese deja pe mulți și a fost singurul concurent serios al creștinilor. Atât Origen, cât și Plotin se 
confruntă cu marcioniștii pe terenul ideilor, de pe poziţii diferite, firește. Gnosticismul dualist occidental este în mod vădit influențat de ambele porniri 
revoluţionare — împotriva iudaismului și împotriva creștinismului —, la care se adaugă referinţele la credinţele antice. 


În timp ce dualiștii ar explica situaţia decăderii actuale a lumii și a omului printr-un eveniment dezastruos care precedă creaţia omului sau a cuplului uman 
primordial („păcat antecedent"), iudeo-creștinismul pune decăderea în legătură cu liberul arbitru al lui Adam și al Evei. Păcatul antecedent pune vina pe 
umerii lui Dumnezeu și scutește omul de răspundere, pe când păcatul originar pune vina în sarcina omului. Privind astfel, este destul de evidentă plasarea 
dualismului în răspăr cu Dumnezeul îmbrățișat de lumea creștină, deci cu Europa medievală creștină în mod special, și vedem tensiunea uriașă pe care o 
introduce înspre modificarea credinţei ce a stat la originea „lumii vechi” europene. Privind atât la vectorii ce au susținut dualismul, cât și la conţinutul politic al 
doctrinei, ce include un salvator politic și un regat milenarist în toate denaturările — ale credinţei iudaice sau creștine — este ușor de identificat emergența 
unei noi credințe care să devină regulatoare inclusiv la nivel politic. Mai întâi această credinţă a apărut sub protecţia creștinismului, apoi depărtându-se de 
acesta prin erezii, mai ales o dată cu înflorirea Iluminismului, și provocând o ruptură totală o dată cu nihilismul și anarhismul care au produs totalitarismele 
secolului XX. Biserica catolică a înţeles această presiune, fiind ea însăși o putere politică, și a luptat cu ereziile folosind aparatul represiv al statului, greșeală 
ce nu se regăsește în Ortodoxie, unde confruntarea de idei a fost câștigată prin intermedierea Duhului lui Dumnezeu. 


Îndeobște în dualismele antichităţii, Demiurgul era rău și viclean şi, în urma confruntării cu celălalt principiu creator, are loc de cele mai multe ori o 
reconciliere. Aceste dualisme au fost adaptate în gnozele dualiste occidentale pentru a face ca principiul creator să fie unul viclean, iar principiul antic 
fecundator să fie cel pe nedrept considerat drept rău și care este repus în slava „meritată”, astfel ca dualismul să poată acoperi elementele centrale ale 
crezului credinţei creștine, căreia dualismul i se opunea. Satan alungat din Cer, deși se suprapune foarte bine figurii Tricksterului, zeului viclean din dualism, 
trebuia răzbunat în final în gnozele dualiste occidentale, iar Dumnezeul creștin (și iudaic) trebuia expus ca fiind EI, de fapt, expresia răului și a vicleniei, 
purtătorul responsabilității pentru căderea omului și piedica în calea accederii la cercurile cerești superioare, ce se poate realiza doar prin reabilitarea lui 


Lucifer. 


Bianchi și Culianu semnalează mai multe paralele în aria eurasiatică ale mitului Creatorului ignorant asociat unui antagonist mai înțelept — versiuni ale 
mitului circulă la bulgari, români, georgieni, estonieni, tătari și buriaţi. Antagonistul are deseori forma unui animal (arici, prepeliță etc.). Tricksterii prezenți în 
marile mitologii sunt Set, Prometeu sau Indra. Amerindienii irochezi au mitul absorbirii apei: creatorul lumii este loskeha, iar antagonistul, Tawiscara, îi este și 
frate geamăn. Primul creează tot ce există pe lume, în timp ce al doilea nu ajunge decît la o contracreaţie monstruoasă și dăunătoare, în final dând viață 
unui broscoi gigantic care înghite toată apa fluviilor și a lacurilor făcute de loskeha, lăsînd lumea aridă ca la origini. loskeha străpunge broscoiul, eliberînd 
apele. În acest dualism vechi, tricksterul este de obicei principiul perturbator, or dualismele occidentale au fixat ca necesitate ca Dumnezeu să fie acel 
principiu înșelător, ceea ce face ca dualismele gnostice occidentale să fie mai degrabă o reflectare inversă, în oglindă, a mitologiilor dualiste antice — ceea 
ce este firesc, ţinând cont că efortul a fost de a face ca răul să pară bine și Lucifer să devină înger luminos chiar și după cădere. 


Tricksterul care se potrivește cel mai bine dualismelor gnostice occidentale este Prometeu, pentru că este figura revoltatului care se opune principalului zeu, 
care este hain, și, în ciuda acestuia din urmă, aduce focul oamenilor. Povestea se suprapune perfect peste narativul gnostic iluminist, în care intelectualii 
„luminaţi”, urmașii alchimiștilor (dar și ai ereticilor, care opun aproape întotdeauna credinţei ortodoxe o altă interpretare, deci un exerciţiu al raţiunii mândre și 
rupte de tradiție), se vedeau drept purtători ai Raţiunii către popor în ciuda lui Dumnezeu. De aceea și mitul lui Prometeu, alături de cel al lui Icar, este atât 
de popular începând cu Renașterea. Tricksterul refuză, în mai toate mitologiile, calea credinţei, preferând să facă greșeli pe cont propriu și să-și asume 
consecinţele. În miturile prometeice, el este, pe rând, cavaler singuratic, erou civilizator, întreprinzător, pionier, geniu neînțeles, revoltat, artist damnat, 
revoluţionar. Într-o interesantă poveste mitologică grecească, Dionysos-copil este cel sfâșiat în bucăţi de Titanii invidioși, iar Zeus îl reînvie folosindu-se de 
inima lui, salvată și adusă de zeița Athena. Zeus nu mai e demiurgul, ci principiul creator care îl repune pe trickster în demnitatea dintâi. 


Pe de altă parte, Osiris, al cărui mit este folosit pe larg în ritualurile masonice și ezoterice, care este tăiat în bucăţi și revine apoi la viaţă, nu este un trickster, 
ci fratele său, Set, care îl taie în bucăţi. Set, reprezentat de un animal între coiot și furnicar, este incorect, necivilizat, homicid, homosexual (dar și 
hipersexual), hoţ. Avem aceeași construcţie ca și în mitul irochez. Paul Radin descrie, în general, personajul antinomist drept ridicol, instabil, amoral, bulimic, 
hipersexuat și atins de o boală deambulatorie. La dogonii din Mali, Demiurgul șarlatan, Ogo-Yurugu, este Vulpoiul palid, ce e solitar, incomplet și mereu 
revoltat. La fel, în mitologia nordică, Loki este descris de către Georges Dumezil drept înfumurat, lăudăros, de o curiozitate insaţiabilă, amoral, ridicol, 
mincinos, pervers, punînd la cale farse răutăcioase, trișînd la joc, lipsit de loialitate — dar totodată ingenios și inventiv. Înţelegând, din perspectivă gnostică, 
importanța centrală a revalorizării lui Lucifer, anulând astfel vinovăția omenească pentru păcat și confirmând viziunea iluministă a superiorității rațiunii umane 
în faţa Dumnezeului revelat despre care se susține că ar contrazice un principiu mai înalt al universului, pricepem și re-mitizarea lui Loki și a altor tricksteri. 
Cel mai recent, serialul „Loki” creat de Marvel și Disney ne prezintă un Loki ce se opune Demiurgului — Stăpânul timpului, Marele ceasornicar, care sunt 
trimiteri clare la gnoza dualistă masonică — pentru ca în final să-l învingă și să preia la propriu frâiele timpului pentru a crea o epocă nouă în ciuda 


Demiurgului ce accepta distrugerea universului privind implacabil dinspre sfârșitul vremurilor. 


Privind din nou la influenţa orientală, din punct de vedere al construcţiei dualiste, buddhismul este foarte apropiat de gnosticism. Buddhismul este o religie 
dualistă al cărei mesaj anticosmic și antisomatic se concentrează în cunoscuta formulă: sarvam duhkham sarvam anityam, „totul este suferinţă, totul este 
neadevăr”. În buddhism regăsim importanţa centrală a „iluminării" promovate obsesiv în Europa asaltată de cultul raţiunii. Inutil de subliniat cât de promovat 
este buddhismul azi, de la yoga la mindfulness corporatist. În alt dualism, de această dată din Iran, zoroastrismul este un dualism în care se opun nu 
raţiunea și Demiurgul, ci lumina și tenebrele, ordinea și dezordinea, Ohrmazd și Ahriman. 


Pentru Jakob Böhme, teozof renascentist cu puternică influenţă și în Iluminism și asupra multor erezii, mișcări culturale și societăți oculte (quakerși, filadeffi, 
pietiști, rozicrucianism, masoni, o parte din romanticii germani, inclusiv Schelling etc.) universul este unul dualist. În lipsa Fiului, imaginea lumii este sinistră, 
e imaginea diavolului. Dumnezeu are două manifestări: un Dumnezeu al angoasei, care nu este decît drept și se identifică divinității din Vechiul Testament, 
și „adevăratul” Dumnezeu, al iubirii și nu al dreptăţii, care este o entitate saturniană. Adam a fost creat cu două trupuri: unul este un trup de lumină, imagine 
desăvirșită a formei omenești figurate din veșnicie de către o înţelepciune superioară Demiurgului drept și care a fost și cea a lui Lucifer; celălalt este un 
corp întunecat, după chipul spiritului acestei lumi. 


Ernst Topitsch crede că teologia evanghelică germană, mai mult decît oricare alt curent de gîndire din zorii erei moderne, păstrează încă o bună 
parte din motivele neoplatoniciene și gnostice transportate prin kabbală către ereziile creștine. 


Culianu separă gnosticismul în trei categorii de texte, corespunzătoare celor trei „etape” nu neapărat cronologice: etapa „primitivă", unde discordia dintre 
creatorii lumii nu implică nici răutatea lor esenţială, nici caracterul rău al cosmosului; etapa „acută”, marcată de anti-cosmismul și de demonizarea creatorului 
lumii; și etapa „moderată", nu obligatoriu posterioară celei de-a doua, în care sînt vădite eforturile de a apropia contrariile, de a-l scuza pe Demiurg și chiar, 
în unele cazuri, de a „salva" lumea. Prelungirea și apoteoza celei de-a doua etape ar fi, probabil, nihilismul și anarhismul. În ultima situaţie, distanţa dintre 
platonism și gnosticism devine minimă, astfel încît gnosticismul ar putea fi foarte bine descris ca o mișcare științifică extrem de critică la adresa paradigmei 
dominante, care era creștinismul. Această a treia etapă ar corespunde mai degrabă Renașterii, dar și situaţiei actuale, în care științismul nu atacă brutal 
credinţa, ci încearcă să o cheme de partea „bună” a discursului puterii îmbrăcat în haina științei, aservite însă intereselor finnaciare și politice. Vedem 
această încercare de împăcare în acțiunile ecumeniste ale Vaticanului, în conferințele interreligioase și rugăciunile împreună cu alte religii, în repetatele 
concesii făcute de papă duhului lumii, de la tratamente medicale până la abordarea față de homosexualitate. Dacă, istoric, gnosticismul se definește prin 
apartenenţa la contracultură, în salturi începute în Renaștere și continuate cu revoluțiile iluministe și cu generalizarea materialismului, dualismul anti-creștin 
pe care se bazează a avansat și a devenit azi dominant în domeniul public, fie că este vorba de învățământ, religiozitate de tip mindfullness sau laicitate 
dusă la extrem. Gnosticismul dualist este anti-creștin prin producerea unei inversări de sens: cosmosul este considerat rău și omul îi este superior 
Creatorului său. Individualismul este central atât doctrinei liberale promovate de burghezia ce a preluat puterea în modernitate, cât și acestei credințe 
gnostice care pune omul în centrul universului, om superior în demnitate, prin rațiune, Creatorului său, pe care e chemat să-l alunge. 


În gnozele dualiste occidentale, un alt personaj central este Zeița Fecioară. Bousset, crede că aceasta, sub numele Sophia, ar fi pandantul gnostic al Marii 
Zeițe din Orientul Apropiat, una și aceeași sub multiplele-i manifestări: Ishtar, Atargatis, Cybele, Anaitis (Anahita) sau Astarteea. Însă în gnosticism apare și o 
Sophie căzută, pusă de Bousset în legătură cu o doctrină astrologică babiloniană iranizată. După cel de-al doilea război mondial, predominantă devine 
teoria originilor iudaice ale Sophiei. Gilles Quispel consideră că Sophia gnostică, prezentă deja la Simon Magul sub numele de Ennoia, nu este alta decît 
entitatea HKMH (înţelepciune), căreia i se atribuia, în Samaria, o putere cosmogonică. Există și interpretări feministe ale mitului Sophiei, ce ar veni în 
opoziție cu divinitatea, prin excelență masculină, a religiilor biblice (Elaine H. Pagels). Marxistul G. Koch aplicase deja în 1962 aceeași interpretarea unei 
alte mari mișcări dualiste, catharismul. Sophia apare deseori ca trickster feminin care, vrînd să se apropie de Tatăl cu intenţia de a-l cunoaște, a dat naștere 
demiurgului rău al lumii de jos. Sophia are complexul Electrei, fiind expresia inconștientului feminin. Sophia vine mereu în ajutorul speciei umane, împotriva 
Seniorilor cosmosului, pe care nu scapă nici o ocazie de a-i trage pe sfoară. Nu poate opri singură tirania lui laldabaoth (sau Elohim, Tatăl-demiurg, 
Dumnezeul Vechiului Testament), cere ajutor de la Mama celor Vii și aceasta îl trimite pe Cristos, fratele „din dreapta” al Sophiei, care asigură mîntuirea 
umanității ca Isus Cristos. 


În altă variantă, Elohim, luîndu-și îngerii, s-a înălțat în tăriile cerului și a părăsit-o jos pe Eden-lIsrael, înzestrată cu două minţi și două trupuri, „fată pînă la 
mijloc și mai jos șarpe", „care este pămîntul”. El a intrat singur pe o poartă în domeniul Binelui și a fost așezat la dreapta acestuia. Văzînd cât de imperfectă 
este lumea creată de el, Elohim i-a spus Binelui că ar vrea s-o distrugă, dar Binele s-a opus și astfel lumea a fost lăsată numai pe seama lui Eden. Pentru 
Eden, retragerea lui Elohim înseamnă abandon și ruptură. Mai întîi, ea încearcă să-l readucă la sine, după care își răzbună umilința asupra umanităţii, 
provocînd, cu ajutorul îngerului Babel-Afrodita, adultere și despărțiri între oameni, în scopul de a chinui pneuma lui Elohim rămasă printre pămînteni și de a-l 
îndurera prin experienţa traumatică pe care ea însăși o suferise. Sophia este numită Târfă, „prostituată și sfintă” în același timp. Nu trebuie să ne mire, dacă 
privim felul în care se prezintă imaginea divelor din industria spectacolului de azi, Madonna fiind reprezentativă pentru promovarea imaginii de „prostituată și 
sfintă”. Încălcarea, chiar radicală, a normelor morale în domeniul sexualităţii este o parte componentă a gnosticismelor, regăsită în ritualurile de iniţiere. În 


mod interesant, Sophia este privită ca fiind factorul activ care ajută specia umană să suporte decăderea provocată de ea însăși. 


Gnosticii preiau masiv mituri străvechi, pe care le adaptează propriilor lor mitologii dualiste. Potrivit lui Culianu, regăsim în Mali mitul străvechi al lui Koroni, 
femeia-trickster, personaj întîlnit și în alte mitologii ale lumii, care, după ce inaugurează starea prezentă de decădere a umanităţii, vine în ajutorul oamenilor, 
învățîndu-i tehnicile primare şi esenţiale necesare supravieţuirii în noile condiţii. Păcatul lui Muso Koroni se definește în termeni erotici, dar și în termeni 
„feminiști”: ea nu mai suportă ordinea patriarhală a soţului şi creatorului ei, care o condamnă să asiste neputincioasă la purtările lui libere faţă de alte femei. 
Ea răspunde cu aceeași monedă, și astfel lumea și umanitatea sînt antrenate într-un proces ireversibil de decădere, marcate de prezenţa răului și a morții. 
Însă tot Sophia, asemănător lui Prometeu, transmite omului scânteia de spirit care-l face asemănător pleromei cerești și ajută intens umanitatea prin 
intermediul inițiaţilor, al gnosticilor, să scape din capcanele fiului ei, demiurgul. O „Bună Vestire” păgână, satanică. Sunt consideraţi adepţi ai gnozei acei 
inițiați care nu-l invocă pe Tatăl-demiurg al universului (echivalat cu Dumnezeul Vechiului Testament), ci pe Tatăl Primordial, Propator, care este anarchos, 


fără început și fără cauză. Cad cei ce, precum Icar, privesc în jos sau au îndoieli, amîndouă aceste slăbiciuni producând uitare și ignoranță, ce compromit 
„iluminarea”. 


Gnosticismul vrea să transfere asupra Dumnezeului creștin viclenia tricksterului, care este Lucifer, dar mai ales să-i evidenţieze ignoranţa care 
caracterizează Demiurgul în majoritatea miturilor gnostice. În dualismele gnostice occidentale, Demiurgul lumii este expulzat în cadrul unui episod de 
decădere morală. Dubla caracteristică a Demiurgului este de a fi ignorant și lăudăros, aroganta fiind consecinţa logică a sentimentului unicităţii sale, derivat 
din necunoașterea Mamei și, astfel, a pleromei celeste. Demiurgul nu este, însă, îndeobște rău, ci orb, ignorant. El este cel care i-a vorbit lui Moise în rugul 
aprins. Este laldabaoth, Sabaot, Elohim. Lumea al cărei arogant creator este păstrează mereu o slabă urmă a ordinii celeste, dar formele arhetipale sunt 
lipsite de Raţiune și de Lumină. Cosmosul nu este infinit și va fi distrus, la sfîrșitul timpurilor. 


Omul este Golemul. Golemul care se tirăște fără a se putea ţine pe picioare apare inclusiv în texte rabinice. Primind din spiritul (pneuma) Mamei sale, el 
devine superior Puterilor care l-au modelat și lui laldabaoth însuși. Cunoscînd secretul, arhonţii vor să se debaraseze de el și-i găsesc un loc jos, în regiunea 
materiei (hyle), pentru a-l exila în extremitatea opusă patriei hipercosmice de unde spiritul său își trage originea. Milostivindu-se de pneuma lui Adam, Tatăl 
nenăscut îi trimite acum în ajutor propriul său Sufiu, Inteligenţa-Lumină numită Zoe-Viaţă. 


Potrivit gnosticismului, laldabaoth îl duce pe Adam în Paradis, pretinzînd că aici va fi o desfătare pentru el, dar hrana primită acolo este amară și desfătarea 
înșelăciune. Misteriosul așa-zis Arbore al Vieţii din Paradis e amar și ramurile - moarte. Dimpotrivă, Arborele Cunoașterii Binelui și Răului este Inteligența și 
din această cauză Demiurgul îi interzice lui Adam să guste din el. Inteligența-Lumină, uneori în formă de vultur, nu de șarpe, îl învaţă pe Adam să mănînce 
din Arborele Cunoașterii. 


Și mai radical, catharii credeau că Diavolul a făcut trupul omului, închizînd în el, prin forță, un înger de lumină. Apoi a făcut-o pe Eva, a sedus-o și ea l-a 
zămislit pe Cain. Abel a apărut din împreunarea lui Adam și a Evei. Toate câte se află pe lume, animate și inanimate, au fost create de Diavol. Fiicele Evei 
zămislesc de la demoni rasa Uriașilor, care află secretul că lumea a fost creată de un principiu rău. Mânios, Diavolul îi distruge prin potop. Enoh este omul 
Diavolului, la fel și Patriarhii. Moise face voia Diavolului și primește Legea de la acesta. David era doar un asasin, iar Ilie a fost răpit la cer de însuși Diavolul. 
Sfântul Duh s-a exprimat uneori prin glasul Profeţilor, însă loan Botezătorul este tot omul Diavolului. lisus n-a avut trup material și nu este egalul lui 
Dumnezeu, iar crucea este semnul Fiarei din Apocalipsă. 


Culianu arată că existența unui diteism evreiesc este afirmată de H. Graetz încă în 1846. Pare să existe o explicaţie teologico-politică a trecerii de la diteism 
la dualismul gnostic, bazată mai ales pe negativitatea titlului de Prinţ al acestei Lumi în Evanghelia lui loan și pe atribuirea acestui titlu lui Samael, îngerul 
Romei, persecutor al poporului lui Israel. Teologia evreiască privitoare la HKMH-înţelepciune a influenţat puternic figura Sophiei, care devine un personaj 
principal în gnosticism. Diteismul evreiesc și samarinean nu e străin de nașterea Demiurgului gnostic. Perspectiva dualistă inversează interpretările 
tradiționale ale Vechiului Testament, are loc o răsturnare totală a valorilor, astfel încît tot ceea ce Biblia făcea să treacă drept „bun” va fi interpretat ca „rău" 
de către gnostici — și viceversa. luda devine și el un personaj central, singurul dintre apostoli care a cunoscut adevărul și a îndeplinit „misterul trădării”. La 
fel, sodomiţii devin drepţi din „rasa neclintită" a lui Seth, distruși de Demiurgul gelos. Culianu remarcă „anti-iudaismul” gnosticismului născut cel mai probabil 
în poporul evreu. lisus devine deseori un inițiat, care nu ar fi fost el crucificat, ci Simon Cirenaicul în locul său. 


Culianu credea că lumea contemporană sfârșește într-un invers al dualismul gnostic, nihilismul și anarhismul fiind văzute de el drept diametral opuse 
dualismului gnostic, dar care generează, cu toate acestea, mituri cu o structură foarte asemănătoare celei a miturilor gnostice. Dualismul gnostic occidental 
actual este, deci, un dualism inversat, construit în opoziţie cu dualismele gnostice vechi. Totul ne arată că trăim azi un crescendo ce se apropie de paroxism 
al unui dualism ce îl reflectă îndeaproape pe cel gnostic, mai mult chiar decât anticipa Culianu. Un dualism ce doar aparent este opus celui gnostic, în 
realitate reproducându-l în detaliu, doar rolurile protagoniștilor fiind inversate. Avem o nouă mitologie ce este împinsă ca viziune globalizantă și care va fi 
foarte probabila bază a religiei minunatei lumi noi. Nihilismul și anarhismul revoluţionar iluminist și modern au fost berbecii cu care s-a dat ultima lovitură în 
societatea Occidentală asupra lui Dumnezeu, redus în narativul gnostic la Demiurg. 

Forma de nihilism ce devine evidentă mai ales începând cu romantismul este o adaptare a nihilismului gnostic și poate fi urmărită înapoi până la 
scolasticism şi, mai ales, la ereziile creștine, căpătând un avânt cultural și apoi social începând cu Renașterea și Iluminismul. 


Caracterul negativ și distrugător al „gnosticismului" în timpurile moderne este, potrivit lui Voegelin, din ce în ce mai vizibil și mai tulburător. El consideră că 
opera lui Calvin „poate fi considerată primul Coran gnostic pus la punct în mod deliberat" (prin Coran, Voegelin înțelege un tratat care face inutil recursul la 
vreo cunoaștere anterioară). Reforma, alături de Renaștere și Iluminism, marchează ruptura în interiorul tradiţiei intelectuale occidentale, ruptură desăvârșită 
de marxism-leninism. Gnosticismul se manifesta pe vremea lui Culianu, în mod mai degrabă disimulat, prin marxism și, respectiv, „occidentalizarea", care 
implică nimicirea „adevărului sufletesc" și disprețuirea problemei existenţei. Azi, neomarxismul a desfășurat întregul arsenal de relativizare a moralei, 
inversând binele și răul, iar consumerismul a generalizat plăcerea ca singur criteriu de judecată, imaginea gnostică a „prostituatei-sfinte” devenind modelul 
de referinţă. Liniile mari ale dualismului occidental actual sunt acestea: Dumnezeul creștin este un înșelător care a amăgit lumea să creadă în El pentru că 
este arogant și, în ignoranţa Sa, El nu a înţeles că nu este Stăpânul suprem. Lucifer, în schimb, deși a avut aparenţa unui înșelător, a unui trickster, în 
realitate el a avut acces la înțelepciunea deplină și a dat omului acces la adevărata cunoaștere prin ispita Șarpelui. Rațiunea adevărată este cea în răspăr 
cu Dumnezeu, lumea este rea, dar poate fi reinventată o dată cu slăvirea lui Satan și punerea acestuia în centrul lumii. Aceasta este doctrina ce tinde să 
devină narativul principal, după ce timp de secole a fost promovată din umbră de către savanții și societăţile care s-au autoproclamat elita Occidentului și 
care au construit un sistem gnostic care să-l revalorizeze pe Lucifer. Desigur, nu se va spune de cine este vorba cu adevărat, ci totul va îmbrăca haina unui 
dualism frumos prezentat, în care domnește raţiunea, imoralitatea este prezentată drept bine și plăcerea devine drept singur criteriu de adevăr după ce toată 
munca de discreditare a creștinismului a fost deja împlinită în Occident, de la Renaștere și până la transumanismul de azi. 


Principala trăsătură a modernităţii este uciderea lui Dumnezeu, printr-un mecanism dualist bine disimulat, omul fiind pus deasupra lui Dumnezeu prin 
explicarea fiinţei divine ca operă a omului. Filosofii germani de frunte — Hegel, Marx, Nietzsche, chiar și Heidegger — , intenţionat sau nu, de multe ori pur și 


simplu urmând spiritul timpului și marcati fiind de gândirea evanghelică germană, au pus umărul la acest deicid. Pietiștii și evangheliștii au susținut cu mult 
înaintea lor ideea unui milenarism caracterizat prin egalitatea oamenilor și abolirea proprietăţii private. „Gnosticismul” hegelian, de exemplu, spune Culianu, 
se exprimă în primul rând în teoria lui despre alienare: absolutul trebuie să se înstrăineze de el însuși pentru a se cunoaște, a se recunoaște și a se reuni cu 
sine. Filosofia hegeliană a istoriei este o teodicee gnostică și pregătește terenul pentru teoriile marxiste. Ştiinţa este instrumentul și marca elitei auto- 
etichetate salvatoare a umanităţii din „înșelarea” credinţei, iar savanții urmaţi de eroi (revoluționari, proletari, minoritari etc.) preiau rolul de elecți gnostici, 
posesori ai secretului, așadar ai unei adevărate conștiințe a timpului (de castă, de clasă etc.), în contrast cu conștiința „falsă”, „alienată" și „ideologizată" a 
restului umanității. 


Clasa intelectuală este ţinută la distanţă faţă de politică, e alienată, exclusă de societatea capitalistă de la exercitarea puterii rezervată posesorilor de capital, 
cu excepția momentelor de asalt asupra istoriei, când intelectualii „luminaţi”, „gnostici" provoacă marile momente de ruptură din istoria modernă: puritanismul 
englez, Thomas Müntzer, iluminiștii, iacobinii și marxiștii. Marx este, poate, cel mai bun exemplu, evoluând dintr-un hegelian romantic în ideologul revoluţiei 
sociale sub influența „Conspiraţiei egalităţii"din 1842 a lui Filippo Buonarroti, adept al lui Babeuf, care vedea în dictatura revoluţionară a filosofilor radicali 
singurul mijloc de a desființa proprietatea privată și de a crea un „om nou, eliberat de mizeriile seculare”. Există o continuitate directă între revoluţia franceză 
și cea rusă mai ales asupra acestui aspect. Deși puţin înţeles acest fenomen, doctrina leninistă este și mai radical elitistă decît cea marxistă: intelectualii 
revoluționari au dreptul să guverneze masele ignorante în virtutea superiorității lor culturale. Pregătirea intelectuală nu este suficientă, ea trebuie dublată de 
credinţa și iniţierea în noul mod de a gândi și înțelege lumea. Vedem cum, în culmea avântului revoluţionar distructiv, iluminismul raţionalist se îmbină cu 
gnoza ce ţine de esenţa ideii instaurării unei lumi noi create prin intermediul inițiaţilor. Revoluţiile iluministe continuate de cele comuniste, de la cea franceză 
la cea rusă, sunt „revoluţii permanente”, așa că revoluţionarul este unul de profesie, asemenea unui „activist gnostic" — toate aceste revoluții fiind precedate 
de o importantă efervescenţă a activităţilor și preocupărilor ezoterice și spiritiste. Deși declară că lucrează în sprijinul poporului, al proletariatului, al 
oprimaţilor, de fapt doar revoluţionarul, activistul, știe ce este bine pentru cei pe care îi reprezintă și cum trebuie condusă revoluţia pentru a da rezultate. 
„Eliberarea” și „luminarea” maselor are loc în termenii dictaţi de activiștii de profesie, care este de facto o elită gnostică. Nu este vorba de o superioritate 
intelectuală, cum era cazul în vechime cu pătura educată, ci de o superioritate bazată de inițiere. Reprezentanții elitei intelectuale sau culturale ce nu aderă 
la noul maniheism, la profetismul gnostic, sunt anatemizaţi ca „dușmani ai noii lumi și ai viitorului luminos al umanităţii. Max Scheler: această obsesie de a 
salva lumea fără voia ei este semnul profundei cratomanii a intelectualului gnostic. Pellicani vede „revoluția permanentă” ca pe o secularizare a conceptelor 
gnostice. Partidul revoluţionar este o biserică gnostică, morala gnostică este o formă de asceză intramundană, strategia și tactica revoluţiei sunt o cruciadă 
politică generală împotriva dușmanilor gnosticismului. Tirania ideocratică impusă de revoluționarii profesioniști devine o „teocraţie a birocraţilor și a 
managerilor”. Această abordare este dusă la paroxism astăzi, prin dictatura tehnocrată impusă de experţi climatici și sanitari, deși nu mai îmbracă haina 
sângeroasă a revoluționarismului radical ce împinge până în fața ghilotinei. 


Deriva spre dualism este prezentă încă din scolasticism, unde vedem deja încăpăţânarea orgolioasă a intelectualului occidental de a avea dreptate. 
Scolasticismul a arătat o încercare rigidă și subsumată minţii umane de căutare a lui Hristos. Duns Scot alunecă chiar spre dualism gnostic cu propunerea 
sa de a înlocui în Crez „Care pentru noi oamenii și pentru a noastră mântuire S-a pogorât din ceruri şi S-a întrupat” prin „Care pentru Sine Însuși S-a pogorât 
din ceruri și S-a întrupat”. Căutarea prin rațiune și rugăciune, care să meargă spre cunoașterea adevărată a lui Dumnezeu, nu mediată de logică, a fost 
înlocuită de teoretizarea căutării. Aceasta a permis, cu timpul și urmând dezvoltările raţionaliste pe această linie, să se accepte moartea lui Dumnezeu, Ce 
nu mai poate fi auzit, căci nu vorbește minţii, raţiunii rupte de inimă. Acceptându-se moartea lui Dumnezeu, se recreează pentru lumea occidentală și pentru 
creştinismul apusean momentul anului 70 pentru iudaism. Spre deosebire de căderea Ierusalimului în anul 70, „moartea lui Dumnezeu” în Occident nu este 
legată de un eveniment istoric, ci este o sinucidere, glonţul fiind tras de către elita intelectuală și capitalistă. Ca urmare a profundei neînţelegeri a vinei 
proprii şi a istoriei deopotrivă, reacţia în faţa unui asemenea eșec pus pe seama Creatorului nu poate duce decât la retrogradarea lui Dumnezeu la statutul 
de Demiurg ce nu reflectă corect ordinea cosmică, fie din răutate, fie din ignoranță. Istoria umană se declară independentă și devine indiferentă faţă de 
voinţa divină. Aici intervin activiștii „noii lumi”, care se prezintă drept cunoscători ai ordinii cosmice. Ei sunt experţii care pot corecta acţiunea și influența 
Demiurgului și ne arată care sunt obiectivele corecte pe care trebuie să le urmărim: salvarea planetei prin reducerea amprentei de carbon; supravegherea 
ubicuă; injectarea tuturor ca prerogativă a iniţiaţilor peste voinţa populară; digitalizarea vieţii; eliminarea oricăror valori morale și înlocuirea lor prin toleranţă — 
haosul specific Tricksterului; statul ca singură autoritate legitimă; generalizarea „inteligenţei” artificiale ca nou Golem ce urmează primului Golem — omul. Nu 
mai există bine și rău, ci o acţiune comună egală, de tip dualist, ce duce la nașterea unei lumi noi sub patronajul Tricksterului iniţial rușinat de Demiurg, dar 
care este azi revalorizat și care este așteptat ca un mesia care să conducă asistat de preoții-experţi un nou totalitarism global mai progresist decât 
comunismul. 


Dumnezeu, atacat constant prin proiectarea neputinţelor raţionale ale filosofilor, a fost cu timpul diminuat ca imagine și înțelegere, s-a creat din el un 
„strawman”, nu mai este văzut drept Creatorul atotputernic și atotiubitor, ci ca un concept raţional creat chiar de cei care apoi critică acest produs al propriei 
imaginaţii ca fiind nedesăvârșit. În același timp, raţiunea, pentru a se autojustifica, este postulată ca superioară lui Dumnezeu și își inventează diverse 
provenienţe care să-i justifice preeminenţa, dualismul gnostic propunând diverse narative în care raţiunea provine de la o forţă superioară lui Dumnezeu 
redus la statutul de Demiurg. În paralel, perspectiva creștină este alterată și transformată într-o gnoză dualistă, iar Lucifer este mai întâi revalorizat ca 
Trickster, deci un rău ce participă, totuși, la crearea lumii. Pe măsură ce Dumnezeu este atacat din perspectivă raţionalistă, figura Tricksterului devine din ce 
în ce mai proeminentă, fiind inspiraţia pentru figura eroului începând cu Renașterea și lluminsmul — cavalerul singuratic, geniul, revoluţionarul, activistul. 
Astfel, creștinismul occidental a suferit o transformare crucială în contact cu intelighenţia și cu diversele erezii promovate de cercuri de putere, rezultatul fiind 
mai întâi migraţia spre dualism și apoi inversarea în interiorul acelui dualism a rolurilor celor două foţe centrale, Dumnezeul creștin devenind Demiurg și 
Lucifer devenind principiul superior și salvator. 


Dacă nihilismul metafizic gnostic este, în aparenţă, contrariul nihilismului modem, ele au totuși ceva în comun, mai degrabă deliberat decât întâmplător, căci 
acesta pare să fie scopul ambelor: dărâmă aceeași transcendenţă, pe Dumnezeul creștin, dar și veterotestamentar. În practică, rezultatul este că ambele 
susţin o intensă activitate anti-iudeo-creștină și o amplă producţie culturală anti-biblică. Prin urmare, la începuturile erei moderne, și fără vreo legătură cu 
dualismele precedente, sistemul exegezei inverse a Vechiului Testament s-a reactivat și continuă să se reproducă fără alt motor decât o elită culturală în 
strânsă legătură cu anumite cercuri și societăţi puternice financiar și cultivând un mediu gnostic. 


Culianu vede că nihilismul modern pornește aparent de la o opţiune aflată la extrema opusă afirmării dualiste a sferei valorilor, pentru a ajunge la concluzii 
formal identice în ce privește cerința de a neantiza, de a anihila conceptul comun (iudeo-creștin) de valoare. Diferenţa stă în faptul că, în majoritatea 
manifestărilor dualismului, Dumnezeul iudeo-creștin nu-i decît un intermediar falacios între sistem și metasistem, iar pentru nihilismul modern el este 
expresia directă a meta-sistemului, care merită să fie dărâmat de vreme ce a încetat a mai fi garantul valorilor mundane. 


Tendinţele gnostice ale scolasticismului deschid calea derivei spre dualismul ce subîntinde revoluțiile culturale de la Renaștere încoace. Occam distinge la 
Dumnezeu între potentia absoluta și potentia ordinata. „Puterea ordonată" a lui Dumnezeu este aceea pe care Dumnezeu însuși și-a limitat-o prin legile lui; 
„puterea absolută" e, dimpotrivă, nelimitată și cuprinde tot ceea ce Dumnezeu poate să facă fie că vrea, fie că nu vrea să facă. Proiectul istoric al lui 
Dumnezeu devine insondabil, iar tainele mîntuirii - incognoscibile. Această concepție a puterilor divine, în viziunea lui Culianu, deschide calea teoriei 
pluralităţii lumilor, căci potentia absoluta se desfășoară într-o infinitate de lumi posibile, care însă nu sînt cu necesitate reale. Credinţa ține de domeniul 
puterii ordonate, filosofia de acela al insondabilei puteri absolute. Consecința caracterului insondabil al lui Dumnezeu este deprecierea rațiunii. Este, de la 
Marcion încoace, cea mai pesimistă negare a principiului antropic pe care a cunoscut-o istoria ideilor occidentale. Căci, de vreme ce existenţa lumii e 
indiferentă față de om și nu depinde de el, pînă la urmă este puţin important să știm dacă cunoașterea sensibilă corespunde sau nu realității: non potest 
evidenter ostendi, quin omnia, quae apparent, sint vera. 


În continuarea acestei idei, Descartes pune chiar întrebarea dacă Dumnezeu poate să fie un geniu rău (genius malignus), un amăgitor, un trickster am 
spune potrivit gnozelor dualiste. Ajunge la concluzia că Dumnezeu nu este un „deceptor”, dar aceasta pentru că are nevoie de această ipoteză pentru a 
deschide posibilitatea existenţei unui sistem al fizicii și al moralei. Astfel, Descartes a condiţionat bunătatea lui Dumnezeu de logică și rațiune, inversând 
argumentația. 

Kant propune, probabil neintenţionat, dar în urmarea gândirii iluministe, o antropologie dualistă. Omul este rău prin natură, dar conţine în 
străfundul sufletului său o scînteie divină de bunătate, care îi va permite să devină „un om nou" printr-o „revoluţie morală". La Kant putem 
aproape vedea la microscop clona intermediară între creștinism și dualism. 

Existenţialismul reduce universul la perspectiva lumii experimentate nemijlocit, nihilismul ducând existenţialismul până la consecinţa sa ultimă. Mai multe din 
titlurile volumelor lui Camus reprezintă metafore gnostice: „Străinul”, „Căderea”, „Exilul și împărăţia”. Cioran, în delirurile sale eretice puse în scenă, reia 
obsesiv tema „neajunsului de a fi născut” pusă, ca și la romantici și la „poeţii damnaţi”, sub semnul Demiurgului Rău. Cioran bravează și vrea să 
demonstreze că, și atunci când se revoltă, el este cel mai revoltat, ereticul ereticilor. Culianu arată că, în patru pagini din „Exerciţii de admiraţie”, Cioran 
acoperă patru erezii majore: manihean când afirmă că Binele și Răul sînt două principii coeterne; occamist când spune că omul în cosmos nu are în faţa lui 
Dumnezeu nici un merit special care să-l facă mai important decît furnicile; mesalian afirmînd că răul face parte din natura umană; origenist când explică 
istoria umană printr-o sfâșiere originară, obîrșie a multiplicităţii și a răului. 

Culianu vede existenţialismul ca pe una dintre formele cele mai tipice ale nihilismului modern, care este antimetafizic, în timp ce gnosticismul 
este campionul transcendenței în istoria ideilor din Occident. Potrivit lui, era necesar ca unul să fie inversul celuilalt. Dar nihilismul duce la limită 
doar critica lui Dumnezeu, exacerbând în același timp raționalismul rupt de Creator și senzualismul, deci caracteristicile înșelătorului care în 
creștinism corupe creaţia, iar în dualism contribuie de pe o poziție subversivă la crearea lumii. 


Modernitatea nu se termină prin distrugere, ci, cu fiecare declaraţie a morţii lui Dumnezeu, se postulează apariția unei lumi noi — iacobinism, bolșevism, 
progresism neomarxist, transumanism. H.G. Wells scria că această rasă va trebui distrusă pentru ca o nouă omenire să se nască. Ideea a devenit, practic, 
principalul narativ în lumea de azi, de la renunţarea la combustibilul fosil oricare ar fi costurile economice și trecerea la noua economie „verde” la 
digitalizarea abruptă a învățământului. Culianu remarca faptul că, chiar privind din perspectivă evoluționistă, specia poate fi „mutată" numai prin catastrofe 
ecologice și se consideră că ar exista 0,001% sau mai puţine mutații favorabile pentru 99,999% sau mai multe mutații nefavorabile. Ș$ansa merită oare 
încercată? Fantasma ekpyrozei, a părjolirii lumii pentru a fi reînnoită, trimite la o abordare alchimistă cu inspiraţie mitologică — deși, în mitologie, nu lumea 
este distrusă prin foc, ci eroul este supus încercărilor pentru a renaşte; nu există ideea renașterii unor întregi populaţii prin foc, mitul comun fiind cel al 
potopului, al apei curăţitoare. 


Pentru Heidegger, sensul ființei se manifestă ca ființă-pentru-moarte (Sein zum Tode). Taubes spune că „în eschaton, istoria îşi depășește propriile-i limite și 
își devine sieși vizibilă”. Autenticitatea din această perspectivă dinspre sfârșitul istoriei va aparţine, așadar, acelor forțe istorice care tind, dacă nu să 
accelereze, cel puţin să realizeze sfirşitul istoriei printr-un proces de „revoluţie permanentă”. Taubes regăsește mișcarea pozitivă a istoriei în tradiţia 
gnostico-apocaliptică proprie poporului lui Israel. Acesta are în lume o situație singulară: subzistă în mod paradoxal ca „popor fără spaţiu”, pentru că este 
„poporul timpului”, timp a ceva ce nu este — dar a ceva ce va fi —, timpul unui cer nou și al unui pămînt nou. De aceea Israel se înfățișează ca „loc al 
revoluţiei”: „Locul istoric al apocalipticii revoluţionare este Israel”. Vedem cum analiza lui Taubes și a lui Culianu nu numai că explică o evoluţie conceptuală 
europeană ce se întoarce spre Israel ca și cum ar închide cercul istoric în care este cuprinsă Europa creștină, dar se și suprapune surprinzător de bine 
peste actuala situație geopolitică ce repune Israelul și Palestina în centrul conflictelor globale. Nu putem să nu atașăm aici și viziunea creștină, ce opune 
apocalipsei chiliaste revoluţionare născătoare a lumii noi o apocalipsă în care Dumnezeu vine tocmai pentru a mântui umanitatea de deriva sectară și 
totalitaristă în care a intrat și care, de nu va fi oprită, va face imposibilă mântuirea oricărui om, moment ce va reprezenta și sfârșitul nu doar al unei istorii, ci 
al întregului univers în care trăim. Este destul de evident că, ceea ce pentru apocalipsa gnostică reprezintă începutul noii lumi, pentru creștini este împărăţia 
lui antihrist. O dată cu Hegel, filosofia intră în această competiţie apocaliptică de partea gnostică, promovând funcţia revoluţionară a filosofiei. Marx a 
teoretizat aceasta în detaliu. Pentru Kierkegaard, acest angajament este semnul palpabil al îndepărtării de Dumnezeu. El ne arată că, din perspectivă 
creștină, (r)evoluţia nu trebuie să fie socială, ci religioasă, socialismul fiind culmea demonismului, antihristul în persoană. 


Chiar și teoretizările apocalipsei gnostice urmate de lumea nouă redau inversat elemente din Apocalipsa Sfântului loan. Voegelin identifică: ideea istoriei 
lumii ca succesiune progresivă a trei faze, pe care o regăsim de la Hegel, la Marx și în simbolul nazist al celui de-al treilea Reich; prezenţa unui mare leader 
religios, de regăsit la Marx și Hitler; ideea Profetului erei noi, confundat uneori cu leaderul; și ideea erei finale ca o comunitate de persoane autonome, în 
contact direct cu divinitatea, fără medierea tainelor și harului. Este era în care Biserica își va înceta existenţa, remarcă în mod deconcertant Eric Voegelin în 


anii ‘50, în perfectă continuitate cu profetiile ortodoxe despre anii domniei lui antihrist. 

Voegelin dă numele de „gnoză” marelui curent apocaliptico-milenarist care însoțește încă de la începuturi iudaismul și, apoi, creștinismul prin 
ereziile milenariste. Pentru Voegelin și pentru Taubes, gnoza este acel extraordinar ferment al istoriei care modelează figura actuală a 
Occidentului. 

Voegelin consideră creștinismul drept o mișcare mesianică evreiască ce și-a adaptat eshatologia istorică în eshatologie supranaturală ca urmare a întârzierii 
parusiei. Desigur, este evidentă lipsa de coerenţă între această viziune și realitatea sosirii lui Hristos pe pământ. Opinia lui este, însă, interesantă când 
proiectăm în mod această viziune asupra sionismului. Așteptarea mesianică evreiască, prelungită pe o perioadă atât de lungă, a creat o „tensiune internă” 
ce a dus la preschimbarea credinţei prin proiectarea ei disproporţionate asupra unui mesianism milenarist ce l-a înlocuit pe Dumnezeu cu Israel, pentru a 
compensa pentru durerea așteptării prelungite și înșelate, perspectiva apocaliptică fiind fermentul ce aliniază această viziune cu cea gnostică cu rădăcini 
istorice eretice iudaice, preluată de Occidentul gnostic dualist. 


Dacă privim simbolurile marcante ale Occidentului modern, lucrurile devin şi mai limpezi. Simbolurile gnostice le-au înlocuit atât pe cele creștine, cât și pe 
cele iudaice. „Ochiul atoatevăzător” prezent pe sigiliul SUA este simbol mason și reprezintă ochiul lui Horus vindecat după ce a fost distrus de Set, fratele 
trickster al lui Osiris. Refacerea lui Horus reprezintă și victoria finală a lui Osiris recompus din bucăţile în care a fost tăiat de Set. Renașterea a popularizat 
reprezentarea Sfântului Duh ca un ochi în triunghi, dar biserica catolică a renunţat la acest simbol după ce a fost preluat de către templieri și masoni. Mai 
mult, adagiul „Novus ordo seclorum” ce încadrează ochiul pe sigiliu este o trimitere evidentă la milenarism și la o nouă ordine. Adagiul nu este creștin, ci 
este inspirat din „Bucolicele” lui Ovidiu: 

„Acum a venit ultima epocă a profeției cumeane: 

marele ciclu al perioadelor se naște din nou. 

Acum se întoarce Fecioara, revine domnia lui Saturn: 

acum din cerul înalt coboară o nouă generație. 

Fă totuși la naşterea acelui băiat, în care cursa armelor va începe să înceteze, 

ca aurul să răsară peste toată lumea, 

sfântă Lucina, fii milostivă; acum domnește propriul tău Apollo.” 

Saturn era considerată planeta cea mai îndepărtată de soare și se suprapune mitologic imaginii lui Lucifer. Mai mult, hexagrama aflată astăzi pe steagul 
Israelului nu a fost asociată decât recent cu iudaismul și este o consecinţă a impunerii ei o dată cu reușita sionismului de a duce la crearea statului Israel, 
simbolul fiind promovat de mișcarea sionistă. Chiar și așa, a existat o serioasă opoziţie din partea multor evrei faţă de preluarea acestui simbol drept 
reprezentativ. Hexagrama este, însă, menţionată în „Faptele Apostolilor” (7; 42) atunci când Sfântul Ștefan condamnă lipsa de credinţă a evreilor de pe 
vremea lui Moise. „Casă a lui Israel, timp de patruzeci de ani, în pustie, adusu-Mi-aţi voi Mie junghieri și jertfe? Dar aţi purtat cortul lui Moloh și steaua 
dumnezeului [vostru] Raifan, chipurile pe care le-aţi făcut să vă închinaţi la ele!... Vă voi strămuta dincolo de Babilon!”. Steaua lui Raifan sau a lui Chiun în 
alte locuri în Biblie era și pe legendarul inel al lui Solomon și îl reprezintă pe zeul Saturn (Kayvan în asiriană), căruia Solomon i se închinase atunci când 
luase de soție fata unui faraon. Mai mult, planeta Saturn are în partea sa nordică o formațiune noroasă permanentă în forma de hexagramă. Hexagrama 
marchează, deci, închinarea lui Solomon la idoli sau chiar la demoni, simbolul fiind prezent în magie și kabbala, unde este folosit pentru a invoca demoni. În 
Talmud se povestește despre cum Solomon l-a prins pe demonul Așmedai cu ajutorul acestui inel magic. Sigiliul lui Solomon are o hexagramă cu un cap de 
vită în mijloc, vițelul de aur fiind tot o reprezentare asociată lui Saturn, sfântul Ștefan menţionându-l chiar înainte de a vorbi despre Raifan: „Și'n zilele acelea 
au făcut un vițel și i-au adus idolului jertfă și se veseleau de lucrurile mâinilor lor”. 

Până astăzi, „talismanul lui Saturn” folosit în magie cuprinde pe o parte o pentagramă și pe cealaltă o hexagramă cu cap de vită în mijloc. În ritualurile 
magice, invocarea demonilor se face în hexagramă, cel care îi invocă așezându-se într-o pentagramă desenată pe jos faţă în faţă cu hexagrama. De aici 
vine și „casting a hex” în engleză, similar cu „ochiul rău” care uneori era și el desenat în hexagramă. Că inelul lui Solomon este în primul rând un simbol 
magic, nu iudaic, ne-o arată prezenţa pentagramei pe steagul Marocului și a hexagramei pe moschei și pe steaguri ale unor lideri otomani. Hexagramele 
sunt folosite până azi în ceremonii oculte ce includ și jertfe de sânge sau activități sexuale. 


Intrând în Europa pe filieră arabă sau evreiască, hexagrama se regăsește în societățile ce includ în activitatea lor ocultismul, cum este mai ales 
masoneria. Echerul și compasul formează o hexagramă, de obicei cu un „G” în mijloc, trimitere la Marele Arhitect ce nu este Demiurgul identificat 
cu Dumnezeul iudeo-creștin, considerat rău și ingorant. 

În 1897, hexagrama a devenit steagul mișcării sioniste ce tintea formarea statului Israel, primul pas major reușit fiind Declaraţia de la Balfour din 1917, 
emisă de secretarul britanic pentru afacerile externe către baronul Lionel Walter Rothschild, unul dintre liderii comunităţii evreiești britanice, declaraţie care 
urma să fie transmisă „Federaţiei Sioniste a Marii Britanii şi Irlandei”, prin care se „privește favorabil stabilirea în Palestina a unui Cămin naţional pentru 
poporul evreu”. Hexagrama reprezintă pentru unii iudei și un simbol mesianic, de Sabat aprinzându-se o candelă în formă de hexagramă. Mai multe grupuri 
mesianice, printre care și cel din secolul XVII al falsului mesia Sabatai Ţevi, au adoptat hexagrama ca emblemă. 

Caracterul predominant ocult al simbolului s-a păstrat până în zilele noastre, fiind folosit de principalul popularizator al satanismului, Aleister 
Crowley, precum și de teozofi, Elena Blavaţchi, mason de gradul 32 și cea care a scos revista „Lucifer”, punând hexagrama pe emblema 
Societăţii teozofice. 


Ar fi imens de multe detalii de adăugat, dar imaginea este deja destul de cuprinzătoare. Avem un dualism gnostic occidental ce-și are originea în kabbala și 
în a doua cădere a Templului în anul 70, urmată de răspândirea unui milenarism mesianic cu origini iudaice, dar secularizat și cu puternice influenţe oculte. 
Efortul organizat al elitelor europene organizate pe societăți de a produce în Occident un moment similar căderii Templului s-a definitivat prin declararea 
„morții lui Dumnezeu”, după care țelul devine unul comun — milenarismul mesianic dualist sub conducerea rațiunii umane „luminate” care a operat inversarea 
Demiurg-Trickster și este gata să predea puterea stăpânului acestei lumi. 


Pentru că suntem cenzurati pe Facebook (https://mww.facebook.com/activenewsro) ne puteți găsi și pe Telegram (https:/4.me/activenewsro) și 
GoogleNews (https://news.google.com/publications/CAAgQKAgKIiJDQkITRXdn TWFEnOEtE VOZaZEdsMIpXNWxkMO011 Y204b0FBUAE? 
hI=ro&gl=RO&ceid=RO%3Aro) 

studiu recent arată că plasticul reciclat 


5 MASCA, ALTĂ PĂCĂLEALĂ. Nou 

6 Delta Dunării are un nou Guvernator - în 
sfârșit, un profesionist în domeniu: 


7 Moartea unui băiat de 12 ani în Franța 
în urma vaccinării HPV declanșează o 

previzionat în octombrie 2021 Dosarul 


Q  SântAndreiu, cel dintâi dintre moşi, 
”descuie” iarna (opinii/Sant-Andreiu-cel- 


10 30 noiembrie: Sfântul Apostol Andrei, 
Ocrotitorul Românilor. LA MULȚI ANI! 


OPINII 


J `q de Claudia Marcu 

(„| 

Concluziile alarmante ale studiului au fost că aceste vaccinuri provoacă cardiotoxicitate, după ce s-au depistat proteine spike în celulele inimii. 
(covid-dezvaluiri-covid/Claudia-Marcu-Cercetatorii-au-descoperit-legatura-dintre-vaccinul-Covid-si-mortile-subite-185997) 


Á de Colonel (rez.) Florin Șinca 


„La 28 noiembrie [1938] Carol s-a reîntors în ţară. În noaptea chiar a reîntoarcerii sale a avut loc o lungă întrevedere cu Călinescu și cu Gavrilă Marinescu, cărora le-a dat ordinele 
cuvenite. Douăzeci și patru de ore mai târziu, în noaptea Sf. Andrei, 29/30 noiembrie 1938, Codreanu era asasinat în codrii Tâncăbeștilor de către călăii regelui” 


(stiri/Dezvaluiri-Impreuna-cu-Corneliu-Codreanu-urma-sa-fie-asasinat-si-luliu-Maniu.-Istoricul-SRI-Cristian-Troncota-A-fost-un-act-de- 
terorism-de-stat.-29-spre-30-noiembrie-1938-Noaptea-Sfantului-Andrei-163896) 


de Marian Serafim 


Originea gnosticismului este necunoscută și istoria începuturilor lui controversată, dar inclusiv Culianu consideră drept probabilă o dată de naștere a sa ulterioară anului 70 d.H. 


legată de căderea celui de-al doilea Templu. 


(opinii/Marian-Serafim-Religia-noii-lumi-185996) 


de Victor Grigore 


Kissinger considera că sunt necesare măsuri contraceptive pentru controlul populaţiei și alte programe de reducere a populației. Avertiza că și dacă se iau astfel de măsuri, populația 
va continua să crească, până să înceapă declinul. 


(covid-era-covid-si-marea-resetare-the-great-reset/Kissinger-nu-i-a-supravietuit-lui-lliescu-185995) 


de Elena Solunca 
ù: 
Celor care au primit la botez numele de Andrei, Andreea și derivatele lor urarea tradițională de Mulți Ani cu sănătate, împliniri și bucuria de a fi împreună cu cei dragi! 

(opinii/Sfantul-Andrei-%E2%80%93-primul-Apostol-al-lui-Mesia-si-intemeietorul-Mitropoliei- Tomisului.-Multi-Ani-cu-sanatate-si-bucurii- 


163897) 


de Luminiţa Tucă 


d PR) 


Întărit de puterea Duhului Sfânt, Apostolul Andrei a vestit Cuvântul lui Dumnezeu în Asia Mică precum și în Tracia și în nordul Mării Negre, ajungând până la Kiev. S-a întors apoi spre 
Bizanţ unde a coborât prin Macedonia și Tesalia până la Patras din Grecia. Aici a fost prins și acuzat printre altele că este iscoadă a dacilor. 


(opinii/Sant-Andreiu-cel-dintai-dintre-mosi-descuie-iarna-163899) 


de Bogdan Tiberiu lacob 


O declaraţie de azi a șefului campaniei de vaccinare din România, colonelul Valeriu Gheorghiţă, coroborată cu unele mai vechi ale Laurei Kovesi relevă, clar, că în ce privește marele 
scandal al pandemiei, achiziţia de vaccinuri, nu se mai pune problema dacă. 


(opinii/Jurnalistul-Bogdan-Tiberiu-lacob-a-previzionat-in-octombrie-2021-Dosarul-Vaccinurilor-Afacerea-56-de-milioane-cine-va-deconta- 


marele-tun-al-pandemiei-185990) 


de Av. Elena Radu 


Ca doar nu credeti ca au bagat vreun ban in buzunar agaricii de la noi care nu au raspuns la notificarile Comisiei Europene si au lasat-o sa comande vaccinuri pentru Romania si 
restul statelor membre cat pentru toata planeta. 

(8 Claudia Marcu: Cercetătorii au descoperit legătura dintre vaccinul Covid și morțile subite) 
(covid-dezvaluiri-covid/Claudia-Marcu-Cercetatorii-au-descoperit-legatura-dintre-vaccinul-Covid-si-mortile-subite-185997/comentariu- 


266983) 


Rusi: Cei trei muschetari anchetati de DNA trebuie sa raspunda si pentru numeroasele crime. 

185961Hcomentariu-266982) 


Mihai Cantuniari: Extrem de revelator. B. Freedman a fost de fata la toate acele tertipuri ucigase, ap... 


((Q Imperiul sub Asediu: ONU cere Israelului să revină la granițele din 1967) 


Mihai Cantuniari: Sociopat si psihopat ca toti ceilalti. A mai crapat un drac. 


(@ Kissinger nu i-a supraviețuit lui Iliescu) 
(covid-era-covid-si-marea-resetare-the-great-reset/Kissinger-nu-i-a-supravietuit-lui-lliescu-185995/comentariu-266980) 


DonPedro: A fost șters. L-am găsit aici: https://www.youtube.com/watch?v=ph8BoXA5E34 


(@ 30 noiembrie: Asasinarea lui Corneliu Zelea Codreanu la ordinele Regelui Carol al II-lea. AUDIO cu Singurul Discurs rămas în Arhiva Radio și VIDEO cu Înmormântarea 
Căpitanului Mișcării Legionare. ISTORIA ZILEI) 


(cultura/30-noiembrie-Asasinarea-lui-Corneliu-Zelea-Codreanu-la-ordinele-Regelui-Carol-al-ll-lea.-AUDIO-cu-Singurul-Discurs-ramas-in- 
Arhiva-Radio-si-VIDEO-cu-Inmormantarea-Capitanului-Miscarii-Legionare.-ISTORIA-ZILEI-138745%comentariu-266979) 

